Koordinatės: 52°49′34″ š. pl. 91°22′17″ r. ilg.﻿ / ﻿52.82611°š. pl. 91.37139°r. ilg.﻿ / 52.82611; 91.37139

| Sajanų-Šušenskojės hidroelektrinė |
| --- |
| Sajanų-Šušenskojės hidroelektrinėSajanų-Šušenskojės HE |
| Bendra informacija |
| Valstybė | Rusija |
| Būklė | veikianti |
| Upė | Jenisiejus |
| Statybos pradžia | 1963 m. |
| Pradėjo veikti | 1978–1985 m. |
| Instaliuota galia | 6 400 MW |
| Metinė elektros gamyba | 23 500 mln. KWh |
| Savininkas | *RusHidro* |
| Užtvanka |
| Užtvankos tipas | gelžbetoninė arkinė–gravitacinė |
| Slėgio aukštis | 194 m (užtvankos aukštis – 242 m) |
| Užtvankos ilgis | 1074 m |
| Šliuzai | nėra |
| Turbinos ir generatoriai |
| Turbinos tipas | radialinė–ašinė |
| Turbinų kiekis ir markė | 10×РО-230/833-0-677 |
| Turbinų debitas | 10×358 m³/sek. |
| Hidrogeneratorių kiekis ir markė | 10×СВФ-1285/275-42У4 |
| Hidrogeneratorių galia | 10×640 MW |

**Sajanų-Šušenskojės HE** (rus. *Саяно-Шушенская ГЭС*) – galingiausia Rusijos hidroelektrinė, šeštoji – pasaulyje tarp veikiančių elektrinių. Pastatyta ant Jenisiejaus upės ties Krasnojarsko krašto ir Chakasijos riba netoli Sajanogorsko. Jenisiejaus hidroelektrinių kaskados viršutinė pakopa. Unikali arkinė–gravitacinė 242 m aukščio užtvanka – aukščiausia Rusijoje. Elektrinės pavadinimo kilmė siejama su Sajanų kalnais ir Šušenskojės kaimu, plačiai buvus žinomu visoje TSRS kaip Vladimiro Lenino tremties vieta.

Hidroelektrinės užtvankos forma plane

Istorija
--------

Sajanų-Šušenskojės HE pradėta statyti 1963 m. galutinai užbaigta – 2000 m. Statybos eigoje Jenisiejus buvo užtvertas 1975 m. pirmasis hidroagregatas buvo įjungtas ir pradėjo tiekti elektros energiją 1978 m. Dėl daugelio įvairių techninių, organizacinių, projektavimo klaidų statybos smarkiai vėlavo, augo jų kaina. Paminėtinas upės pavasarinio potvynio vandens prasiveržimas pro apsauginę sieną 1979 m. – taip buvo užtvindytos HE statybų pamatų ruošimo ir jau veikusio agregato patalpų zonos. 

1990 m. buvo užpildytas 621 km² plotą užimantis Sajanų-Šušenskojės tvenkinys.

Užtvanka naktį

HE duomenys
-----------

HE prieigose
Vaizdas į užtvanką
* Instaliuota galia – 6 400 MW;
* Pagaminama elektros energijos per metus – 23 500 mln. KWh;
* Elektrinėje veikia 10 hidroagregatų, kurių kiekvieno galia – 640 MW;
* Užtvankos aukštis – 242 m;
* Užtvankos viršutinis kraštas išreikštas lanko su 600 m spinduliu;
* Užtvankos plotis prie pagrindo – 105,7 m, prie viršutinio krašto – 25 m;
* HE užtvankos viršutinės dalies ilgis –1074,4 m.

Hidroelektrinės užtvankos nuosavas svoris 60% užtikrina statinio pastovumą ir tvirtumą. Viršutinės arkinės konstrukcijos perduodama jėga į krantus aprūpina 40% tvirtumo.

Avarija
-------

Statant ir pradėjus eksploatuoti HE, neapseita be įvairių techninių problemų, susijusių su įtrūkimais užtvankos vandens nuleidimo įrenginiuose, per didele vandens filtracija pro užtvankos monolitinio betono konstrukcijas. Šių problemų sprendimui buvo pasitelkti užsienio specialistai ir medžiagos, ir vėliau šie trūkumai buvo sėkmingai pašalinti. Nežiūrint to, 2009 m. rugpjūčio 17 d. elektrinėje įvyko didžiausia Rusijos hidroenergetikos istorijoje avarija, kurios metu žuvo 75 žmonės. Pilnai atstatyti HE planuojama 2014 m.

|  |  |
| --- | --- |
|  | **Vikiteka: Sajanų-Šušenskojės hidroelektrinė** – vaizdinė ir garsinė medžiaga  |

Nuorodos
--------

* HE *RusHidro* tinklalapyje Archyvuota kopija 2015-06-07 iš Wayback Machine projekto.
* HE fotogalerija prieš ir po avarijos
* Aukščiausių HE dešimtukas Archyvuota kopija 2012-04-21 iš Wayback Machine projekto.
* Ekskursija į HE Archyvuota kopija 2012-12-02 iš Wayback Machine projekto.
* Hidrotechninių įrenginių būklė elektrinėje Archyvuota kopija 2015-06-07 iš Wayback Machine projekto.